ddrg/super_eurlex huggingface dataset:
ΑΠΟΦΑΣΗ ΤΗΣ ΕΠΙΤΡΟΠΗΣ της 26ης Μαρτίου 1993 η οποία καταργεί την απόφαση 93/128/ΕΟΚ σχετικά με ορισμένα προστατευτικά μέτρα που αφορούν τη φυσαλιδώδη νόσο των χοίρων στις Κάτω Χώρες και στην Ιταλία

(93/179/ΕΟΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την οδηγία 90/425/ΕΟΚ του Συμβουλίου της 26ης Ιουνίου 1990 σχετικά με τους κτηνιατρικούς και ζωοτεχνικούς ελέγχους που εφαρμόζονται στο ενδοκοινοτικό εμπόριο ορισμένων ζώντων ζώων και προϊόντων με προοπτική την υλοποίηση της εσωτερικής αγοράς (1), όπως τροποποιήθηκε τελευταία από την οδηγία 92/118/ΕΟΚ (2), και ιδίως το άρθρο 10 παράγραφος 4,

Εκτιμώντας:

ότι η κατάσταση εντός της Κοινότητας τον Φεβρουάριο του 1993 όσον αφορά τη φυσαλιδώδη νόσο των χοίρων είχε ως αποτέλεσμα τη θέσπιση προσωρινών προστατευτικών μέτρων με την υιοθέτηση της απόφασης 93/128/ΕΟΚ της Επιτροπής της 26ης Φεβρουαρίου 1993 σχετικά με ορισμένα προστατευτικά μέτρα που αφορούν τη φυσαλιδώδη νόσο των χοίρων στις Κάτω Χώρες και την Ιταλία (3)-

ότι τα προσωρινά προστατευτικά μέτρα που έχουν ληφθεί με βάση το περιεχόμενο του άρθρου 10 παράγραφος 3 της οδηγίας 90/425/ΕΟΚ, υποβάλλονται το συντομότερο δυνατόν στη Μόνιμη Κτηνιατρική Επιτροπή προς επικύρωση, τροποποίηση ή ακύρωση-

ότι έγινε συνεδρίαση της Μόνιμης Κτηνιατρικής Επιτροπής στις 4 Μαρτίου 1993 σχετικά με την κατάσταση όσον αφορά τη φυσαλιδώδη νόσο και τα απαραίτητα προστατευτικά μέτρα που πρέπει να θεσπιστούν- ότι το συμπέρασμα αυτής της συνεδρίασης της Μόνιμης Κτηνιατρικής Επιτροπής ήταν ότι τα μέτρα που θεσπίστηκαν με βάση την απόφαση 93/128/ΕΟΚ θα έπρεπε να είναι μικρής διάρκειας και ότι ένα σχέδιο θα έπρεπε να παρουσιαστεί στην Επιτροπή επί του θέματος-

ότι πρέπει να εγκριθούν τα επιβεβλημένα μέτρα σχετικά με την επικρατούσα κατάσταση στις Κάτω Χώρες και την Ιταλία-

ότι τα προσωρινά μέτρα προστασίας που ελήφθησαν με την απόφαση 93/128/ΕΟΚ πρέπει να καταργηθούν για λόγους σαφήνειας-

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η απόφαση 93/128/ΕΟΚ καταργείται.

Άρθρο 2

Η παρούσα απόφαση εφαρμόζεται από τις 27 Μαρτίου 1993.

Άρθρο 3

Η παρούσα απόφαση απευθύνεται στα κράτη μέλη.

Βρυξέλλες, 26 Μαρτίου 1993.

Για την Επιτροπή

Rene STEICHEN

Μέλος της Επιτροπής

(1) ΕΕ αριθ. L 224 της 18. 8. 1990, σ. 29.

(2) ΕΕ αριθ. L 62 της 15. 3. 1993, σ. 49.

(3) ΕΕ αριθ. L 50 της 2. 3. 1993, σ. 29.
ΑΠΟΦΑΣΗ ΤΟΥ ΣΥΜΒΟΥΛΙΟΥ της 25ης Φεβρουαρίου 1993 για το διορισμό μέλους της Οικονομικής και Κοινωνικής Επιτροπής

(93/130/Ευρατόμ, ΕΟΚ)ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας, και ιδίως τα άρθρα 193 έως 195,

τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως τα άρθρα 165 έως 167,

τη σύμβαση για ορισμένα κοινά όργανα των Ευρωπαϊκών Κοινοτήτων, και ιδίως το άρθρο 5,

την απόφαση του Συμβουλίου της 24ης Σεπτεμβρίου 1990 σχετικά με το διορισμό των μελών της Οικονομικής και Κοινωνικής Επιτροπής για την περίοδο που λήγει στις 20 Σεπτεμβρίου 1994 (1),

Επειδή, μετά την παραίτηση του Δρος Rudolf Schneiders που γνωστοποιήθηκε στο Συμβούλιο στις 23 Σεπτεμβρίου 1992, έχει κενωθεί μία θέση μέλους της επιτροπής αυτής,

Έχοντας υπόψη τις υποψηφιότητες που υπέβαλε η γερμανική κυβέρνηση στις 4 Νοεμβρίου 1992,

Αφού έλαβε τη γνώμη της Επιτροπής των Ευρωπαϊκών Κοινοτήτων,

ΑΠΟΦΑΣΙΖΕΙ:

Άρθρο μόνο

Ο Δρ. Adalbert Kienle διορίζεται μέλος της Οικονομικής και Κοινωνικής Επιτροπής, σε αντικατάσταση του Δρος Rudolf Schneiders και για την υπόλοιπη διάρκεια της θητείας του τελευταίου, δηλαδή έως τις 20 Σεπτεμβρίου 1994.

Βρυξέλλες, 25 Φεβρουαρίου 1993.

Για το Συμβούλιο

Ο Πρόεδρος

J. TROJBORG

(1) ΕΕ αριθ. L 290 της 23. 10. 1990, σ. 13.
ΑΠΟΦΑΣΗ ΤΟΥ ΣΥΜΒΟΥΛΙΟΥ της 8ης Φεβρουαρίου 1993 για τη σύναψη της συμφωνίας εμπορικής και οικονομικής συνεργασίας μεταξύ της Ευρωπαϊκής Οικονομικής Κοινότητας και της Μογγολίας

(93/101/ΕΟΚ)ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας, και ιδίως τα άρθρα 113 και 235,

την πρόταση της Επιτροπής,

τη γνώμη του Ευρωπαϊκού Κοινοβουλίου (1),

Εκτιμώντας:

ότι πρέπει να εγκριθεί η συμφωνία εμπορικής και οικονομικής συνεργασίας μεταξύ της Ευρωπαϊκής Οικονομικής Κοινότητας και της Μογγολίας,

ΑΠΟΦΑΣΙΖΕΙ:

Άρθρο 1

Η συμφωνία εμπορικής και οικονομικής συνεργασίας μεταξύ της Ευρωπαϊκής Οικονομικής Κοινότητας και της Μογγολίας εγκρίνεται εξ ονόματος της Κοινότητας.

Το κείμενο της συμφωνίας επισυνάπτεται στην παρούσα απόφαση.

Άρθρο 2

Ο πρόεδρος του Συμβουλίου προβαίνει, εξ ονόματος της Κοινότητας, στην κοινοποίηση που προβλέπεται στο άρθρο 15 της συμφωνίας (2).

Άρθρο 3

Στα πλαίσια της μεικτής επιτροπής που ιδρύεται βάσει του άρθρου 13 της συμφωνίας, η Κοινότητα εκπροσωπείται από την Επιτροπή, η οποία επικουρείται από τους αντιπροσώπους των κρατών μελών.

Άρθρο 4

Η παρούσα απόφαση δημοσιεύεται στην Επίσημη Εφημερίδα των Ευρωπαϊκών Κοινοτήτων.

Βρυξέλλες, 8 Φεβρουαρίου 1993.

Για το Συμβούλιο

Ο Πρόεδρος

J. TROJBORG

(1) Γνώμη που διατυπώθηκε στις 22 Ιανουαρίου 1993 (δεν έχει ακόμα δημοσιευθεί στην Επίσημη Εφημερίδα).

(2) Η ημερομηνία ενάρξεως ισχύος της συμφωνίας δημοσιεύεται στην Επίσημη Εφημερίδα των Ευρωπαϊκών Κοινοτήτων με την φροντίδα της Γενικής Γραμματείας του Συμβουλίου.
ΑΠΟΦΑΣΗ ΤΟΥ ΣΥΜΒΟΥΛΙΟΥ της 21ης Δεκεμβρίου 1992 για την τροποποίηση της απόφασης 90/510/ΕΟΚ για την επέκταση της νομικής προστασίας των τοπογραφιών προϊόντων ημιαγωγών στα πρόσωπα από ορισμένες χώρες και εδάφη

(93/17/ΕΟΚ)ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την οδηγία 87/54/ΕΟΚ του Συμβουλίου της 16ης Δεκεμβρίου 1986 σχετικά με τη νομική προστασία των τοπογραφιών προϊόντων ημιαγωγών (1), και ιδίως το άρθρο 3 παράγραφος 7,

την πρόταση της Επιτροπής,

Εκτιμώντας:

ότι το δικαίωμα νομικής προστασίας των τοπογραφιών προϊόντων ημιαγωγών στην Κοινότητα ισχύει για τα πρόσωπα στα οποία χορηγείται η προστασία σύμφωνα με το άρθρο 3 παράγραφοι 1 έως 5 της οδηγίας 87/54/ΕΟΚ-

ότι το δικαίωμα αυτό μπορεί να επεκταθεί, με απόφαση του Συμβουλίου, στα πρόσωπα τα οποία δεν δικαιούνται προστασίας βάσει των εν λόγω διατάξεων-

ότι η επέκταση της εν λόγω προστασίας πρέπει, κατά το δυνατόν, να αποφασίζεται για την Κοινότητα ως σύνολο-

ότι το Συμβούλιο, με την απόφαση 90/510/ΕΟΚ (2), έχει επεκτείνει την προστασία αυτή, σε μόνιμη βάση, στα πρόσωπα από ορισμένες χώρες και εδάφη-

ότι η εν λόγω προστασία είχε προηγουμένως επεκτεθεί, σε προσωρινή μόνο βάση, σύμφωνα με την απόφαση 90/511/ΕΟΚ (3), η οποία παύει να εφαρμόζεται στις 31 Δεκεμβρίου 1992, στα φυσικά πρόσωπα από τη Φινλανδία, την Ισλανδία, το Λιχτενστάιν, τη Νορβηγία και την Ελβετία-

ότι η εν λόγω προστασία επεκτάθηκε μεταγενέστερα στις εταιρείες και άλλα νομικά πρόσωπα της Ελβετίας και της Φινλανδίας με τις αποφάσεις 90/541/ΕΟΚ (4) και 92/20/ΕΟΚ της Επιτροπής (5) αντιστοίχως, σύμφωνα με την απόφαση 90/511/ΕΟΚ-

ότι φαίνεται τώρα σκόπιμο να επεκταθεί η εν λόγω προστασία, σε μόνιμη βάση, στις προαναφερθείσες χώρες, οι οποίες διαθέτουν κατάλληλη νομοθεσία για την προστασία των τοπογραφιών προϊόντων ημιαγωγών και οι οποίες παρέχουν την εν λόγω προστασία, σε μόνιμη βάση, στα πρόσωπα εκείνα από τα κράτη μέλη της Κοινότητας, τα οποία απολαύουν του δικαιώματος προστασίας βάσει της οδηγίας 87/54/ΕΟΚ,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το παράρτημα της παρούσας απόφασης αντικαθιστά το παράρτημα της απόφασης 90/510/ΕΟΚ.

Άρθρο 2

Η παρούσα απόφαση εφαρμόζεται από την 1η Ιανουαρίου 1993.

Άρθρο 3

Η παρούσα απόφαση απευθύνεται στα κράτη μέλη.

Βρυξέλλες, 21 Δεκεμβρίου 1992.

Για το Συμβούλιο

Ο Πρόεδρος

D. HURD

(1) ΕΕ αριθ. L 24 της 27. 1. 1987, σ. 36.

(2) ΕΕ αριθ. L 285 της 17. 10. 1990, σ. 29.

(3) ΕΕ αριθ. L 285 της 17. 10. 1990, σ. 31.

(4) ΕΕ αριθ. L 307 της 7. 11. 1990, σ. 21. Απόφαση όπως τροποποιήθηκε από την απόφαση 92/20/ΕΟΚ (ΕΕ αριθ. L 9 της 15. 1. 1992, σ. 22).

(5) ΕΕ αριθ. L 9 της 15. 1. 1992, σ. 22.

ΠΑΡΑΡΤΗΜΑ

Αυστραλία

Αυστρία

Εδαφική ενότητα Μαγιόττε

Εδαφική ενότητα Σαιν Πιερ και Μικελόν

Φινλανδία

Γαλλική Πολυνησία

Γαλλικές περιοχές του νοτίου ημισφαιρίου και της Ανταρκτικής

Ισλανδία

Ιαπωνία

Λιχτενστάιν

Νέα Καληδονία και τα εξαρτημένα εδάφη

Νορβηγία

Σουηδία

Ελβετία

Νήσοι Βάλλις και Φουτούνα
Διορθωτικό στην απόφαση 93/662/ΕΚ του Συμβουλίου της 6ης Δεκεμβρίου 1993 για τη θέσπιση του εσωτερικού κανονισμού (Επίσημη Εφημερίδα των Ευρωπαϊκών Κοινοτήτων αριθ. L 304 της 10ης Δεκεμβρίου 1993)

Σελίδα 3, άρθρο 9, η παράγραφος 4 αντικαθίσταται από το ακόλουθο κείμενο:

«4. Τα αναφερόμενα στο άρθρο 11 κείμενα προσαρτώνται στα πρακτικά.»
ΑΠΟΦΑΣΗ ΤΟΥ ΣΥΜΒΟΥΛΙΟΥ της 21ης Δεκεμβρίου 1992 για την εξουσιοδότηση του Βασιλείου της Ισπανίας να εφαρμόσει ένα ειδικό μέτρο σύμφωνα με το άρθρο 22 παράγραφος 12 στοιχείο α) της οδηγίας 77/388/ΕΟΚ (92/616/ΕΟΚ)

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την έκτη οδηγία 77/388/ΕΟΚ του Συμβουλίου της 17ης Μαΐου 1977 περί εναρμονίσεως των νομοθεσιών των κρατών μελών των σχετικών με τους φόρους κύκλου εργασιών - κοινό σύστημα φόρου προστιθεμένης αξίας: ομοιόμορφη φορολογική βάση (1), και ιδίως το άρθρο 22,

την πρόταση της Επιτροπής,

Εκτιμώντας:

ότι, σύμφωνα με το άρθρο 22 παράγραφος 12 της οδηγίας 77/388/ΕΟΚ, το Συμβούλιο, αποφασίζοντας ομόφωνα μετά από πρόταση της Επιτροπής, μπορεί να επιτρέπει σε κάθε κράτος μέλος τη λήψη ειδικών μέτρων για την απλούστευση των υποχρεώσεων υποβολής των πινάκων που προβλέπονται στο άρθρο 22 παράγραφος 6 στοιχείο β) G ότι το άρθρο 22 παράγραφος 12 ορίζει σαφώς ότι αυτά τα μέτρα απλούστευσης δεν πρέπει να θέτουν σε κίνδυνο την ορθή διεξαγωγή του ελέγχου των ενδοκοινοτικών πράξεων και ότι μπορούν να λαμβάνουν τη μορφή που περιγράφεται στα στοιχεία α) και β) του άρθρου 22 παράγραφος 12 G ότι η ισπανική κυβέρνηση, με επιστολή την οποία έλαβε η Επιτροπή στις 10 Αυγούστου 1992, ζήτησε την άδεια να εφαρμόσει ένα μέτρο απλούστευσης που λαμβάνει τη μορφή που προβλέπεται στο στοιχείο α) του άρθρου 22 παράγραφος 12 G ότι η έγκριση αυτή θα είναι προσωρινή G ότι το εν λόγω μέτρο δεν έχει αρνητική επίπτωση στους ίδιους πόρους των Ευρωπαϊκών Κοινοτήτων που προέρχονται από τον ΦΠΑ,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Σύμφωνα με το άρθρο 22 παράγραφος 12 της έκτης οδηγίας 77/388/ΕΟΚ επιτρέπεται στο Βασίλειο της Ισπανίας, από την 1η Ιανουαρίου 1993 και μέχρι τις 31 Δεκεμβρίου 1996 ή μέχρι το τέλος του προσωρινού καθεστώτος, στην απίθανη περίπτωση που τούτο θα επέλθει αργότερα από την ημερομηνία αυτή, να θεσπίσει ένα ειδικό μέτρο σύμφωνα με το άρθρο 22 παράγραφος 12 στοιχείο α) για την απλούστευση των υποχρεώσεων που προβλέπονται στην παράγραφο 6 στοιχείο β) του άρθρου 22 σχετικά με τους ανακεφαλαιωτικούς πίνακες.

Άρθρο 2

Η παρούσα απόφαση απευθύνεται στο Βασίλειο της Ισπανίας.

Βρυξέλλες, 21 Δεκεμβρίου 1992.

Για το Συμβούλιο Ο Πρόεδρος D. HURD

(1) ΕΕ αριθ. L 145 της 13. 6. 1977, σ. 1. Οδηγία όπως τροποποιήθηκε τελευταία από την οδηγία 92/77/ΕΟΚ (ΕΕ αριθ. L 316 της 31. 10. 1992, σ. 1).
ΑΠΟΦΑΣΗ ΤΟΥ ΣΥΜΒΟΥΛΙΟΥ της 21ης Δεκεμβρίου 1992 για την προσωρινή εφαρμογή των συμφωνιών μεταξύ της Ευρωπαϊκής Οικονομικής Κοινότητας και ορισμένων τρίτων χωρών για το διεθνές εμπόριο κλωστοϋφαντουργικών (92/625/ΕΟΚ)

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,

την πρόταση της Επιτροπής,

Εκτιμώντας:

ότι η Επιτροπή διαπραγματεύτηκε εξ ονόματος της Κοινότητας συμφωνίες για το εμπόριο κλωστοϋφαντουργικών προϊόντων με ορισμένες τρίτες χώρες 7

ότι πρέπει να εφαρμοστούν, προσωρινά, αυτές οι συμφωνίες, από την 1η Ιανουαρίου 1993, εν αναμονή της ολοκλήρωσης των διαδικασιών που είναι αναγκαίες για τη σύναψή τους, με την επιφύλαξη αμοιβαίας προσωρινής εφαρμογής εκ μέρους των χωρών εταίρων,

ΑΠΟΦΑΣΙΖΕΙ:

Άρθρο μόνον

Οι συμφωνίες και τα πρωτόκολλα για το εμπόριο κλωστοϋφαντουργικών προϊόντων με τις τρίτες χώρες, ο κατάλογος των οποίων περιλαμβάνεται στο παράρτημα εφαρμόζονται προσωρινά, από την 1η Ιανουαρίου 1993, εν αναμονή της επίσημης σύναψής τους, με την επιφύλοξη αμοιβαίας προσωρινής εφαρμογής εκ μέρους των χωρών εταίρων.

Τα κείμενα των μονογραφηθεισών συμφωνιών επισυνάπτονται στην παρούσα απόφαση.

Βρυξέλλες, 21 Δεκεμβρίου 1992.

Για το Συμβούλιο

Ο Πρόεδρος

D. HURD

ΠΑΡΑΡΤΗΜΑ

1. ΧΟΝΓΚ ΚΟΝΓΚ

2. ΣΙΝΓΚΑΠΟΥΡΗ

3. ΜΑΚΑΟ

4. ΙΝΔΟΝΗΣΙΑ

5. ΦΙΛΙΠΠΙΝΕΣ

6. ΚΟΛΟΜΒΙΑ

7. ΠΕΡΟΥ

8. ΚΙΝΑ

9. ΑΡΓΕΝΤΙΝΗ

10. ΜΠΑΝΓΚΛΑΝΤΕΣ

11. ΒΡΑΖΙΛΙΑ

12. ΚΟΡΕΑ

13. ΓΟΥΑΤΕΜΑΛΑ

14. ΙΝΔΙΑ

15. ΜΑΛΑΙΣΙΑ

16. ΜΕΞΙΚΟ

17. ΠΑΚΙΣΤΑΝ

18. ΣΡΙ ΛΑΝΚΑ

19. ΤΑΪΛΑΝΔΗ

20. ΟΥΡΟΥΓΟΥΑΗ

21. ΒΙΕΤΝΑΜ

22. ΒΟΥΛΓΑΡΙΑ

23. ΡΟΥΜΑΝΙΑ

24. ΟΥΓΓΑΡΙΑ

25. ΠΟΛΩΝΙΑ

26. ΤΣΕΧΟΣΛΟΒΑΚΙΑ
ΑΠΟΦΑΣΗ ΤΗΣ ΕΠΙΤΡΟΠΗΣ της 26ης Νοεμβρίου 1992 για τη χρηματοδοτική συμμετοχή στις δαπάνες που πραγματοποιούνται από το Λουξεμβούργο για την κατάρτιση του κοινοτικού αμπελουργικού μητρώου (Το κείμενο στη γαλλική γλώσσα είναι το μόνο αυθεντικό) (92/564/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 2392/86 του Συμβουλίου της 24ης Ιουλίου 1986 για την κατάρτιση του κοινοτικού αμπελουργικού μητρώου (1), όπως τροποποιήθηκε από τον κανονισμό (ΕΟΚ) αριθ. 3577/90 (2), και ιδίως το άρθρο 9 παράγραφος 3,

Μετά από διαβούλευση με την επιτροπή του Ευρωπαϊκού Γεωργικού Ταμείου Προσανατολισμού και Εγγυήσεων,

Εκτιμώντας:

ότι σύμφωνα με το άρθρο 9 παράγραφος 1 του κανονισμού (ΕΟΚ) αριθ. 2392/86 η Επιτροπή συμμετέχει κατά 50 % στις πραγματικές δαπάνες για τη χρηματοδότηση της καταρτίσεως του κοινοτικού αμπελουργικού μητρώου στα κράτη μέλη-

ότι σύμφωνα με το άρθρο 9 παράγραφος 3 του κανονισμού (ΕΟΚ) αριθ. 2392/86 η συμμετοχή πραγματοποιείται με τη μορφή αποδόσεως που θα αποφασισθεί από την Επιτροπή σύμφωνα με τη διαδικασία που προβλέπεται στο άρθρο 7 παράγραφος 1 του κανονισμού (ΕΟΚ) αριθ. 729/70 του Συμβουλίου της 21ης Απριλίου 1970 για τη χρηματοδότηση της κοινής γεωργικής πολιτικής (3), όπως τροποποιήθηκε τελευταία από τον κανονισμό (ΕΟΚ) αριθ. 2048/88 (4), και ότι μπορεί να αποφασισθεί ένα καθεστώς προκαταβολών στα κράτη μέλη- ότι σύμφωνα με το άρθρο 4 παράγραφος 9 του κανονισμού (ΕΟΚ) αριθ. 2392/86 τα άρθρα 8 και 9 του κανονισμού (ΕΟΚ) αριθ. 729/70 εφαρμόζονται στην κοινοτική χρηματοδότηση καταρτίσεως του μητρώου-

ότι το Λουξεμβούργο διαβίβασε στην Επιτροπή τα αναγκαία έγγραφα για να αποφασίσει για το ποσό που θα αναλάβει ως δαπάνες που πραγματοποιούνται για την κατάρτιση του μητρώου-

ότι η Επιτροπή έχει προβεί στις εξακριβώσεις που προβλέπονται στο άρθρο 9 παράγραφος 2 του κανονισμού (ΕΟΚ) αριθ. 729/70,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η Κοινότητα συμμετέχει στις δαπάνες που πραγματοποιούνται από το Λουξεμβούργο για την κατάρτιση του κοινοτικού αμπελουργικού μητρώου για το συνολικό ποσό που αναφέρεται στη στήλη 2 του παραρτήματος της παρούσας απόφασης.

Άρθρο 2

Η παρούσα απόφαση απευθύνεται στο Μεγάλο Δουκάτο του Λουξεμβούργου. Βρυξέλλες, 26 Νοεμβρίου 1992. Για την Επιτροπή

Ray MAC SHARRY

Μέλος της Επιτροπής

(1) ΕΕ αριθ. L 208 της 31. 7. 1986, σ. 1. (2) ΕΕ αριθ. L 353 της 17. 12. 1990, σ. 23. (3) ΕΕ αριθ. L 94 της 28. 4. 1970, σ. 13. (4) ΕΕ αριθ. L 185 της 15. 7. 1988, σ. 1.

ΠΑΡΑΡΤΗΜΑ

(σε φράγκα Λουξεμβούργου)

Δαπάνη Κοινοτική συμμετοχή (50 %) 1 2 1988 870 952 435 476 1989 11 126 740 5 563 370 1990 12 573 610 6 286 805 1991 1 409 048 704 524 Σύνολο 25 980 350 12 990 175
ΑΠΟΦΑΣΗ ΤΟΥ ΣΥΜΒΟΥΛΙΟΥ της 21ης Δεκεμβρίου 1992 για τη σύναψη της συμφωνίας μεταξύ της Ευρωπαϊκής Οικονομικής Κοινότητας και της Δημοκρατίας της Εσθονίας για το εμπόριο και την εμπορική και οικονομική συνεργασία (92/601/ΕΟΚ)

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας, και ιδίως τα άρθρα 113 και 235,

την πρόταση της Επιτροπής,

τη γνώμη του Ευρωπαϊκού Κοινοβουλίου (1),

Εκτιμώντας:

ότι η σύναψη της συμφωνίας μεταξύ της Ευρωπαϊκής Οικονομικής Κοινότητας και της Δημοκρατίας της Εσθονίας για το εμπόριο και την εμπορική και οικονομική συνεργασία φαίνεται αναγκαία για την επίτευξη των στόχων της Κοινότητας στον τομέα των εξωτερικών σχέσεων 7 ότι ενδείκνυται να εγκριθεί η εν λόγω συμφωνία 7

ότι φαίνεται ότι ορισμένα μέτρα οικονομικής συνεργασίας, που προβλέπει η συμφωνία αυτή, υπερβαίνουν το πεδίο των αρμοδιοτήτων, που καθορίζει η συνθήκη, και ιδίως τις αρμοδιότητες που καθορίζονται στον τομέα της κοινής εμπορικής πολιτικής,

ΑΠΟΦΑΣΙΖΕΙ:

Άρθρο 1

Η συμφωνία μεταξύ της Ευρωπαϊκής Οικονομικής Κοινότητας και της Δημοκρατίας της Εσθονίας για το εμπόριο και την εμπορική και οικονομική συνεργασία, εγκρίνεται εξ ονόματος της Κοινότητας.

Το κείμενο της συμφωνίας επισυνάπτεται στην παρούσα απόφαση.

Άρθρο 2

Ο Πρόεδρος του Συμβουλίου προβαίνει εξ ονόματος της Κοινότητας στη γνωστοποίηση που προβλέπεται στο άρθρο 21 της συμφωνίας (2).

Άρθρο 3

Η Επιτροπή, επικουρούμενη από τους αντιπροσώπους των κρατών μελών, αντιπροσωπεύει την Κοινότητα στη μεικτή επιτροπή που ιδρύεται με το άρθρο 18 της συμφωνίας.

Βρυξέλλες, 21 Δεκεμβρίου 1992.

Για το Συμβούλιο

Ο Πρόεδρος

D. HURD

(1) Γνώμη που διατυπώθηκε στις 18 Δεκεμβρίου 1992 (δεν έχει ακόμα δημοσιευθεί στην Επίσημη Εφημερίδα).

(2) Η ημερομηνία ενάρξεως ισχύος της συμφωνίας θα δημοσιευθεί στην Επίσημη Εφημερίδα των Ευρωπαϊκών Κοινοτήτων με τη φροντίδα της Γενικής Γραμματείας του Συμβουλίου.
ΑΠΟΦΑΣΗ ΤΗΣ ΕΠΙΤΡΟΠΗΣ της 9ης Νοεμβρίου 1992 σχετικά με το καθεστώς που ισχύει στη Μεγάλη Βρετανία και τη Βόρεια Ιρλανδία σε ό,τι αφορά τη λοιμώδη αιματοποιητική νέκρωση και την ιογενή αιμορραγική σηψαιμία (92/538/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την οδηγία 91/67/ΕΟΚ του Συμβουλίου της 28ης Ιανουαρίου 1991 σχετικά με τους όρους υγειονομικού ελέγχου που διέπουν την εμπορία ζώων και προϊόντων υδατοκαλλιέργειας (1), και ιδίως το άρθρο 5,

Εκτιμώντας:

ότι τα κράτη μέλη, για μία ή περισσότερες μεσόγειες ή παράκτιες ζώνες, μπορούν να αποκτήσουν καθεστώς εγκεκριμένης ζώνης απρόσβλητης από ορισμένες νόσους ιχθύων και μαλακίων-

ότι προς τούτο το Ηνωμένο Βασίλειο, με τις από 26 Μαΐου και 31 Ιουλίου 1992 επιστολές του, υπέβαλε στην Επιτροπή τα κατάλληλα δικαιολογητικά για τη χορήγηση του καθεστώτος εγκεκριμένης ζώνης για τη Μεγάλη Βρετανία και τη Βόρεια Ιρλανδία αναφορικά με τη λοιμώδη αιματοποιητική νέκρωση (ΛΑΙΝ) και την ιογενή αιμορραγική σηψαιμία (ΙΑΙΣ), καθώς και τις εθνικές διατάξεις που εγγυώνται την τήρηση των κανόνων των σχετικών με τη διατήρηση της έγκρισης-

ότι, κατόπιν εξετάσεως, τα στοιχεία αυτά επιτρέπουν, σε ό,τι αφορά τη ΛΑΙΝ και την ΙΑΙΣ, να χορηγηθεί στη Μεγάλη Βρετανία και τη Βόρεια Ιρλανδία το καθεστώς εγκεκριμένων μεσόγειων και παράκτιων ζωνών-

ότι τα προβλεπόμενα στην παρούσα απόφαση μέτρα είναι σύμφωνα με τη γνώμη της Μόνιμης Κτηνιατρικής Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Σχετικά με τους ιχθύς, η Μεγάλη Βρετανία αναγνωρίζεται ως εγκεκριμένη μεσόγεια ζώνη και εγκεκριμένη παράκτια ζώνη σε ό,τι αφορά τη λοιμώδη αιματοποιητική νέκρωση και την ιογενή αιμορραγική σηψαιμία.

Άρθρο 2

Σχετικά με τους ιχθύς, η Βόρεια Ιρλανδία αναγνωρίζεται ως εγκεκριμένη μεσόγεια ζώνη και εγκεκριμένη παράκτια ζώνη σε ό,τι αφορά τη λοιμώδη αιματοποιητική νέκρωση και την ιογενή αιμορραγική σηψαιμία.

Άρθρο 3

Η παρούσα απόφαση απευθύνεται στα κράτη μέλη. Βρυξέλλες, 9 Νοεμβρίου 1992. Για την Επιτροπή

Ray MAC SHARRY

Μέλος της Επιτροπής

(1) ΕΕ αριθ. L 46 της 19. 2. 1991, σ. 1.
ΑΠΟΦΑΣΗ ΤΟΥ ΣΥΜΒΟΥΛΙΟΥ της 7ης Δεκεμβρίου 1992 για τη σύναψη από την Ευρωπαϊκή Οικονομική Κοινότητα της συμφωνίας υπό μορφή ανταλλαγής επιστολών για την παράταση της ενδιάμεσης συμφωνίας για το εμπόριο και τα εμπορικά θέματα μεταξύ της Ευρωπαϊκής Οικονομικής Κοινότητας και της Ευρωπαϊκής Κοινότητας Άνθρακα και Χάλυβα, αφενός, και της Δημοκρατίας της Ουγγαρίας, αφετέρου (92/613/ΕΟΚ)

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,

την πρόταση της Επιτροπής,

τη γνώμη του Ευρωπαϊκού Κοινοβουλίου (1),

Εκτιμώντας ότι, επειδή εκκρεμεί η ολοκλήρωση της διαδικασίας κύρωσης της ευρωπαϊκής συμφωνίας περί συνδέσεως μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας του Ουγγαρίας, αφετέρου, που υπεγράφη στις Βρυξέλλες στις 16 Δεκεμβρίου 1991, θα πρέπει να παραταθεί, πέραν της 31ης Δεκεμβρίου 1992, η ενδιάμεση συμφωνία για το εμπόριο και τα εμπορικά θέματα μεταξύ της Ευρωπαϊκής Οικονομικής Κοινότητας και της Ευρωπαϊκής Κοινότητας Άνθρακα και Χάλυβα, αφενός, και της Δημοκρατίας της Ουγγαρίας, αφετέρου (2), που υπεγράφη στις Βρυξέλλες στις 16 Δεκεμβρίου 1991, με τη σύναψη συμφωνίας υπό μορφή ανταλλαγής επιστολών,

ΑΠΟΦΑΣΙΖΕΙ:

Άρθρο 1

Η συμφωνία υπό μορφή ανταλλαγής επιστολών για την παράταση της ενδιάμεσης συμφωνίας για το εμπόριο και τα εμπορικά θέματα μεταξύ της Ευρωπαϊκής Οικονομικής Κοινότητας και της Ευρωπαϊκής Κοινότητας Άνθρακα και Χάλυβα, αφενός, και της Δημοκρατίας της Ουγγαρίας, αφετέρου, εγκρίνεται εξ ονόματος της Ευρωπαϊκής Οικονομικής Κοινότητας.

Το κείμενο της συμφωνίας επισυνάπτεται στην παρούσα απόφαση.

Άρθρο 2

Ο Πρόεδρος του Συμβουλίου εξουσιοδοτείται να ορίσει τα πρόσωπα που είναι αρμόδια να υπογράψουν τη συμφωνία δεσμεύοντας την Κοινότητα.

Βρυξέλλες, 7 Δεκεμβρίου 1992.

Για το Συμβούλιο Ο Πρόεδρος D. HURD

(1) ΕΕ αριθ. C 337 της 21. 12. 1992.

(2) ΕΕ αριθ. L 116 της 30. 4. 1992, σ. 2.